Suomirock-musikaali – Eput, Juice ja Hassisen Kone ihan tuuliajolla
2026-08-06 14:00 - 17:00 UTC | Uittamo Paviljonki, Rykmentintie 29, TURKU, 20880, Suomi
Eput, Juice ja Hassisen kone ihan Tuuliajolla!
Musikaali kertoo kaikkien aikojen rock-risteilystä, johon osallistuivat idean isä, Juice, sekä Eppu Normaali ja Hassisen Kone. Tuuliajolla -kiertue oli joukko rock-konsertteja Saimaan rantakaupungeissa, kun yhtyeet purjehtivat Heinävesi-nimisellä sisävesilaivalla kaupungista toiseen. Ensimmäinen Tuuliajolla-risteily tehtiin vuonna 1981 ja kiertueita järjestettiin 1980-luvulla yhteensä viisi.
Tarina saa alkunsa, kun maakuntalehden urheilutoimittaja Eino joutuu vastoin tahtoaan tekemään juttua rock-risteilystä musiikkitoimittajan sairastuttua. Miten Eino selviää tehtävästään, hän kun on juppi, inhoaa rock-musiikkia ja haluaa mennä aikaisin nukkumaan? Kiertueella Einon kanssa seikkailevat mm. Juice, Martti Syrjä ja Ismo Alanko.
Tuuliajolla -kiertueella seurataan suomalaisten rock-muusikoiden elämää ja keikkailua. Hulvaton laivamatka tehdään Suomen suvessa yhden viikon aikana. Einon juppimainen elämä ja arvomaailma mullistuvat laivamatkalla täydellisesti, eikä vähiten ihastuttavan laivaemännän ansiosta. Miten kiertueen manageri selviää rock-muusikoiden kanssa, entä laivan kapteeni? Mitä Eino ajattelee kohdatessaan Andy McCoyn, Armi Aavikon ja Dannyn? Musikaalissa kuullaan supersuosittujen Juicen, Hassisen Koneen ja Eppu Normaalin hittejä 80-luvun alusta.
Tilaa väliaikatarjoilut ennakkoon Uittamo Paviljongin ravintolasta: +358 40 900 3841 / mari@staralone.fi
Ravintolassa A-oikeudet ja ennen näytöstä herkullinen noutopöytä (15,90€/hlö)
Noutopöytä katetaan 2h ennen näytöksen alkua.
Liput näytökseen TÄÄLTÄ
Uittamolla upeaan musikaaliin pystyy helposti liittämään väliaikakahvitukset ja kesäiset ruokailut Uittamo Paviljongin ravintolassa ennen esitystä. Paviljongissa on tarjolla mm. kesäinen buffet ennen esitystä. Ravintola on komeasti kallionpäällä, josta avautuu häikäisevän kauniit näkymät merelle. Paviljongissa pääset aina tunnelmalliseen, lämpöiseen ja kesäiseen tunnelmaan, oli sää sitten mikä tahansa. Katsomo on numeroitu.
Alueen molemmin puolin on isot ilmaiset parkkipaikat, ja Turun kauppatorilta pääset helposti teatteriin bussilla. Katso ajankohtaiset bussiaikataulut Fölin reittioppaasta.
